Moliya vazirligi Inqirozga qarshi kurashish jamg‘armasi xarajatlari yuzasidan ma’lumot berdi. Qayd etilishicha, koronavirus pandemiyasiga qarshi kurashish tadbirlari dastlabki hisob-kitoblardan uzoqroq muddat davom etayotganligi va bu esa qo‘shimcha xarajatlarning talab etilganligi bois, Inqirozga qarshi kurashish jamg‘armasi xarajatlari 10 trln. so‘mdan 13,4 trln. so‘mgacha (1,28 mlrd dollar) oshirildi. Jamg‘armaning oshirilgan 3,4 trln so‘mlik xarajatlarining: 1,7 trln so‘mi Vazirlar Mahkamasining 2020 yil 21 sentyabrdagi 575-sonli qaroriga asosan davlat budjeti xarajatlarining maqbullashtirilgan mablag‘lari hisobidan,   1,7 trln so‘mi xalqaro moliya institutlarining imtiyozli kreditlari hisobidan qoplanadi.